Poštovani roditelji, učenici i nastavnici

zadovoljstvo nam je informirati Vas i podsjetiti da će se predavanja u matematičkoj **E učionici** i ove godine održavati **svake srijede i četvrtka od 17:00 do 18:30 sati u prostorijama OŠ Gornja Vežica** (učenici sami odabiru dan koji njima najviše odgovara).

E učionica je projekt za darovite matematičare koji promiče individualan pristup svakom učeniku, timski rad, njeguje učenikovo samopouzdanje i obogaćuje njegov životni put novim matematičkim spoznajama.

E učionica je projekt Osnovne škole Gornja Vežica, kojeg podupire grad Rijeke, a pohađaju ga učenici od 4.-8. razreda i besplatan je za sve učenike.

Predavanja održavaju učitelji matematike osnovnih škola, profesori matematike srednjih škola i sveučilišni profesori prepoznatljivi po svom kreativnom radu i entuzijazmu za učenike koji mogu i žele više iz matematike. Predavanja obuhvaćaju kreativne radionice, interdisciplinarni rad, logičke igre, pripreme za natjecanja, kombinatorne i dokazne zadatke i još mnogo toga što će polaznicima proširiti matematička znanja stečena na redovnoj nastavi.

Očekujemo da nam se pridružite na predavanjima E učionice od **1. listopada 2015. u ćetvrtak u 17:00 sati.**

Molimo vas da popis zainteresiranih učenika i naziv škole pošaljete mailom na alena.dika@gmail.com.

Za sve dodatne informacije, slobodno se obratite na telefon 095 9055 154

Veselimo se vašem dolasku.

Voditeljica E učionice

Alena Dika, učitelj savjetnik

****